CELEX: 32021R1754
Language: da
Date: 2021-10-04 00:00:00
Title: Kommissionens gennemførelsesforordning (EU) 2021/1754 af 4. oktober 2021 om ændring af gennemførelsesforordning (EU) 2019/1382 om ændring af visse forordninger om indførelse af antidumping- eller antisubsidieforanstaltninger over for visse stålprodukter omfattet af beskyttelsesforanstaltninger

5.10.2021   
               
               
                  DA
               
               
                  Den Europæiske Unions Tidende
               
               
                  L 352/1
               
            
         KOMMISSIONENS GENNEMFØRELSESFORORDNING (EU) 2021/1754
         af 4. oktober 2021
         om ændring af gennemførelsesforordning (EU) 2019/1382 om ændring af visse forordninger om indførelse af antidumping- eller antisubsidieforanstaltninger over for visse stålprodukter omfattet af beskyttelsesforanstaltninger
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/477 af 11. marts 2015 om de foranstaltninger, Unionen kan træffe med hensyn til den kombinerede virkning af antidumping- eller antisubsidieforanstaltninger sammen med beskyttelsesforanstaltninger (1), og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2019/159 (2) indførte Kommissionen en beskyttelsesforanstaltning for visse stålprodukter i en periode på tre år. Disse foranstaltninger gennemføres i form af toldkontingenter, der finder anvendelse i bestemte perioder, hvor der skal betales en told på 25 % på import ud over kontingentet, når importen overstiger en bestemt tærskel, som svarer til det gennemsnitlige importniveau i årene 2015 til 2017. Ved Kommissionens gennemførelsesforordning (EU) 2021/1029 (3) forlængede Kommissionen anvendelsen af beskyttelsesforanstaltningen med tre år indtil den 30. juni 2024.
                  
               
                     (2)
                  
                  
                     Ved Kommissionens gennemførelsesforordning (EU) 2019/1382 (4) indførte Kommissionen en mekanisme til at forhindre samtidig anvendelse af denne told på import ud over kontingentet og med antidumping- og/eller udligningsforanstaltninger, der også gælder for visse stålprodukter.
                  
               
                     (3)
                  
                  
                     Med henblik herpå er der i bilaget til gennemførelsesforordning (EU) 2019/1382 anført antidumping- og antisubsidieforanstaltninger vedrørende varer, der også er omfattet af beskyttelsesforanstaltningen på det pågældende tidspunkt, med angivelse af den antidumping- og/eller antisubsidietold, der bør finde anvendelse, når ovennævnte toldkontingent træder i kraft.
                  
               
                     (4)
                  
                  
                     Den 6. juli 2021 indførte Kommissionen ved Kommissionens gennemførelsesforordning (EU) 2021/1100 (5) en endelig antidumpingtold på importen af visse varmvalsede flade produkter af jern og ulegeret stål eller andre former for legeret stål med oprindelse i Tyrkiet.
                  
               
                     (5)
                  
                  
                     Den mekanisme, der forhindrer samtidig anvendelse af foranstaltninger, bør finde anvendelse på disse produkter, da de også er omfattet af beskyttelsesforanstaltningen. Bilaget til gennemførelsesforordning (EU) 2019/1382 bør derfor ændres med henblik på at medtage gennemførelsesforordning (EU) 2021/1100.
                  
               
                     (6)
                  
                  
                     For at sikre gennemsigtighed for de erhvervsdrivende vil hver forordning om indførelse af antidumping- og/eller antisubsidieforanstaltninger vedrørende stålprodukter, der også er omfattet af beskyttelsesforanstaltningen, fremover indeholde specifikke bestemmelser, der forhindrer, at de anvendes samtidig med beskyttelsestolden for varer ud over kontingentet.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra udvalget for handelspolitiske beskyttelsesinstrumenter —
                  
               VEDTAGET DENNE FORORDNING:
         
            Artikel 1
            I gennemførelsesforordning (EU) 2019/1382 foretages følgende ændringer:
            
                        1)
                     
                     
                        I BILAG 1.B »Liste over de forordninger, som har indført antidumping- og antisubsidieforanstaltninger over for de varer, der er genstand for beskyttelsesforanstaltningen« tilføjes følgende nummer:
                        
                                    »20)
                                 
                                 
                                    KOMMISSIONENS GENNEMFØRELSESFORORDNING (EU) 2021/1100 af 5. juli 2021 om indførelse af en endelig antidumpingtold og endelig opkrævning af den midlertidige told på importen af visse varmvalsede flade produkter af jern og ulegeret stål eller andre former for legeret stål med oprindelse i Tyrkiet (EUT L 238 af 6.7.2021, s. 32).«
                                 
                              
                  
                        2)
                     
                     
                        I BILAG 2 »Antidumping- og/eller udligningstoldsatser, der finder anvendelse samtidig med beskyttelsestolden for samme vare« tilføjes følgende BILAG 2.19:
                        »BILAG 2.19
                        Kommissionens gennemførelsesforordning (EU) 2021/1100 af 5. juli 2021 om indførelse af en endelig antidumpingtold og endelig opkrævning af den midlertidige told på importen af visse varmvalsede flade produkter af jern og ulegeret stål eller andre former for legeret stål med oprindelse i Tyrkiet (EUT L 238 af 6.7.2021, s. 32).
                        
                                    
                                       Land
                                    
                                 
                                 
                                    
                                       Virksomhed
                                    
                                 
                                 
                                    
                                       Taric-tillægskode
                                    
                                 
                                 
                                    
                                       Oprindelig endelig antidumpingtold
                                    
                                 
                                 
                                    
                                       Antidumpingtold, når beskyttelsesforanstaltningen finder anvendelse
                                    
                                 
                              
                                    Tyrkiet
                                 
                                 
                                    Çolakoğlu Metalurji A.Ş.
                                 
                                 
                                    C602
                                 
                                 
                                    7,3  %
                                 
                                 
                                    0,0  %
                                 
                              
                                    Tyrkiet
                                 
                                 
                                    Erdemir group: — Ereğli Demir ve Çelik Fabrikalari T.A.S. — İskenderun Demir ve Çelik A.Ş.
                                 
                                 
                                    C603
                                 
                                 
                                    5,0  %
                                 
                                 
                                    0,0  %
                                 
                              
                                    Tyrkiet
                                 
                                 
                                    Habaş Sinai ve Tibbi Gazlar İstihsal Endüstrisi A.Ş
                                 
                                 
                                    C604
                                 
                                 
                                    4,7  %
                                 
                                 
                                    0,0  %
                                 
                              
                                    Tyrkiet
                                 
                                 
                                    Ağir Haddecilik A.Ş.
                                 
                                 
                                    C605
                                 
                                 
                                    5,7  %
                                 
                                 
                                    0,0  %
                                 
                              
                                    Tyrkiet
                                 
                                 
                                    Borçelik Çelik Sanayii Ticaret A.Ş.
                                 
                                 
                                    C606
                                 
                                 
                                    5,7  %
                                 
                                 
                                    0,0  %
                                 
                              
                                    Tyrkiet
                                 
                                 
                                    Alle andre virksomheder
                                 
                                 
                                    C999
                                 
                                 
                                    7,3  %
                                 
                                 
                                    0,0  %«
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. oktober 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 83 af 27.3.2015, s. 11.
         
            (2)  Kommissionens gennemførelsesforordning (EU) 2019/159 af 31. januar 2019 om indførelse af endelige beskyttelsesforanstaltninger mod importen af visse stålprodukter (EUT L 31 af 1.2.2019, s. 27).
         
            (3)  Kommissionens gennemførelsesforordning (EU) 2021/1029 af 24. juni 2021 om ændring af Kommissionens gennemførelsesforordning (EU) 2019/159 med henblik på at forlænge beskyttelsesforanstaltningen vedrørende importen af visse stålprodukter (EUT L 225 I af 25.6.2021, s. 1).
         
            (4)  Kommissionens gennemførelsesforordning (EU) 2019/1382 af 2. september 2019 om ændring af visse forordninger om indførelse af antidumping- eller antisubsidieforanstaltninger over for visse stålprodukter omfattet af beskyttelsesforanstaltninger (EUT L 227 af 3.9.2019, s. 1).
         
            (5)  Kommissionens gennemførelsesforordning (EU) 2021/1100 af 5. juli 2021 om indførelse af en endelig antidumpingtold og endelig opkrævning af den midlertidige told på importen af visse varmvalsede flade produkter af jern og ulegeret stål eller andre former for legeret stål med oprindelse i Tyrkiet (EUT L 238 af 6.7.2021, s. 32).